text: Stem flere kvinder ind, tak  
  03 juni 2015 kl. 07.08
  Tre kvinder fra TV SYDs område benytter 100-års dagen for kvinders stemmeret til at gå i kamp for flere kvinder på Christiansborg
  
  Vi skal have flere kvinder i politik, er budskabet når tre lokale kvindelige folketingsmedlemmer markerer grundlovsdag i Aabenraa: Ellen Trane Nørby (V), Anne Sina (S) og Karina Lorentzen (SF).
  fredag fejrer hele Danmark 100-året for kvinders stemmeret. Ved første valg i 1918 fik kvinderne fire pladser og siden er det gået støt fremad deres deltagelse. Ved valget i 2011 kom 70 kvinder på Tinge (39,1%).
  Men ved 2015-valget stillede færre kvinder op end tidligere og derfor benytter tre lokale kvindelige folketingsmedlemmer mærkedagen til at sætte fokus på, at det det er vigtigt med kvinder i politik. I den anledning besøger de Ældrecenteret Grønnegården i Aabenraa for at møde nogle af dem, der har oplevet kvindernes indtog i politik.
  Politikerne starter med en kort Grundlovstale for beboerne og dernæst taler de med de ældre om udviklingen og kvindernes stemmeret.
  
  